**ОСНОВНО УЧИЛИЩЕ „ЛЮБЕН КАРАВЕЛОВ”–ГР.БУРГАС**

***Гр. Б у р г а с* 0879565088 *- директор***

***ул. Любен Каравелов „ № 69* 0879565077 *– зам.-директор***

**e-mail:** **info-200207@edu.mon.bg 0879565033 *– канцелария***

***=============================================================***

УТВЪРЖДАВАМ:

Ивайло Бинев

Директор

**П Л А Н - П Р О Г Р А М А**

**НАСТАВНИЧЕСТВО**

Настоящата програма е приета на заседание на ПС, проведено на 09.09.2024г./ Протокол № 12 / 09.09.2024 г., утвърден със Заповед на Директора №РД- 10 - 1700/ 09.09.2024 г.

**„Ако днес преподаваме така, както сме преподавали вчера, ние ограбваме нашите деца за утре.”**

**Джон Дюи**

**Наставничеството е доброволно партньорство между двама души, при което единият доброволно дава своето свободно време, за да подкрепи и насърчи другия.**

**Основни цели:** Осигуряване на ефективно наставничество на новопостъпилите учители за развитие на професионалните им умения чрез създаване на подкрепяща, мотивираща среда. Подобряване ученето и развитието на учениците чрез подобряване ефективността на педагогическата практика. Изграждане на нагласа за развитие и увереност във всички аспекти на педагогическата работа.

**За училището като институция:**

1. Повишаване  на професионалното ниво и умения на всички специалисти без изключение, въвлечени в системата на наставничество, включвайки и самия наставник.
2. Приобщаване и адекватно включване на новоназначените (в това число начинаещия учител) педагогически специалисти в училищната среда. Бързо и качествено влизане в работен режим на новопостъпилите учители.
3. Снижаване на текучеството на кадрите за сметка на засилване на професионалната мотивация и предоставяне на допълнителни възможности за повишаване на професионалния им статус.
4. Предоставяне на възможности за кариерно развитие на опитните учители както в хоризонтален, така и във  вертикален план.
5. Укрепване на професионалното сътрудничество, подобряване на уменията за общуване и създаване на механизми за подкрепа, които се конструират върху ключовите взаимоотношения за всеки учител.

**За наставника:**

1. Подобряване възможностите да разбира другите хора.
2. Споделяне на личните умения и опит с останалите членове на колектива.
3. Повишаване на мотивацията и удовлетвореността от работата. Повишаване на социалните контакти.
4. Придобиване на различен професионален опит и личностна удовлетвореност.
5. Възможност за оценка и анализ.

Как менторът подкрепя новоназначени учители?

* Наблюдение на урок (учебен час) и водене на протокол;
* Рефлексия (разговор-разбор) след наблюдение на урока;
* Допълнителни срещи за подкрепа
* Ко - планиране на уроци/дейности;
* Разговори за различни предизвикателства, които срещат в работата си;

**Основен принцип: Осигуряване на подкрепа толкова, колкото е необходимо, а не възможно най много.**

**,,Деликатният баланс в това да наставляваш някого е не да го създадеш по свой образ и подобие, а да му дадеш възможност сам да създаде себе си.”**

**Стивън Спилбърг**

**,,Това, от което се нуждая е човек, който да ме накара да направя това, което мога”**

**Ралф Уолдо Емерсън**

Наставничеството като процес засяга интересите на всички взаимодействащи си субекти: обучаемия ( начинаещия) специалист, наставника и организацията – работодател.

В училищната система процесът на наставничество се изразява в предаване от по-опитния и квалифициран учител на своя наставляван (начинаещ) специалист знания и умения, които са необходими на последния за ефективно изпълнение на професионалните му задължения.

**,,Наставникът е човек, който вижда повече талант и способности в теб, отколкото ти виждаш в себе си, и ти помага да ги извадиш наяве.”**

За постигане на целта и реализация на интересите на всички участващи страни е нужно чрез наставничеството да се решат следните задачи:

* Да се затвърди интереса на младия учител към педагогическата професия и го укрепи в учителския колектив.
* Да се ускори процеса на професионалното развитие на учителя, за да развие способността си самостоятелно и ефективно да изпълнява задълженията си по длъжностна характеристика.
* Процесът на наставничество да допринесе за успешното адаптиране на новопостъпилите (начинаещи) учители към организационна култура, за усвояването на най-добрите традиции на училището, съзнателно и творческо отношение към задълженията на учителите.
* Мотивиране на начинаещите учители за професионално усъвършенстване и утвърждаване на педагогическата и методическата им квалификация.

**Форми на наставничество в ОУ ”Любен Каравелов”**

1. **Колективна:** 
   * методически  семинари, практически обучения, кръгла маса, заседания на предметните ЕКК,  „Ден на новопостъпилия учител”.
2. **Групова/учители, учители в ГЦОУД/:**

-  групово консултиране, групови дискусии, обзор на педагогическа литература; проблемно - делови игри, психологически тренинги, гледане на видеофилми на заснети уроци.

1. **Индивидуална:**
   * индивидуални консултации, практически занятия ( открити уроци, посещения на занятия, провеждане на фрагменти от уроци и извънкласни мероприятия, проектиране на етапи от урока, съставяне на план-конспекти на уроци, на часа на класа, на родителски срещи, разработка на работни програми  и календарно-тематични разпределения и др.).

* Два пъти месечно / седмици - по преценка на наставника и наставлявания/ се провежда среща и взаимни наблюдения на урок между двамата, на която се разглеждат наболели въпроси /как се прави план на урок, методични единици в урока, разглеждане на етапи от урока, принципи и методи и др./
* Всяка 1-ва седмица от месеца се провежда сбирка на членовете, включени в групата по наставничество и оказване на методическа подкрепа на начинаещи и новопостъпили в училището учители.

|  |  |  |  |  |
| --- | --- | --- | --- | --- |
|  | **ДЕЙНОСТИ** | | |  |
| № | **колективни** | **групови** | **индивидуални** | срок /отговорник/ |
| 1 | Приемане на програмата за наставничество.  Приемане на плана за работа - дейности, отговорности, крайни срокове. |  |  | *м. септември*  Отг.:  Г. Томова  Т. Георгиева |
| 2 |  | 1.Обзор на педагогическа литература –**наставничество**  /по групи: учители; учители в ГЦОУД/. **Обучение**: Наставничество на новоназначени учители. Наблюдение на учебен час (урок \* ). Водене на документация.    2. Изработване в екип ментор – начинаещ учител на график за взаимни посещения, график за наблюдение на уроци в училище, планиране на урок, примерен план на урок, наблюдение на урок от ментора и даване на обратна връзка. |  | *м. октомври*  наставници, новопостъпили и начинаещи учители  Отг.:  Галина Томова  Татяна Георгиева  Камелия Янчева, Диана Иванова- Дойнова, Надежда Сандева, Лилия Христова, Женя Жекова, Боряна Дичева, Валентина Гинева, Гергана Гинева-Йорданова, |
| 3 |  | Обучение: 1. Рефлексия  разговор - разбор след наблюдаван урок. Рамка на седемте (супер) сили на учителя за ефективно преподаване. Дейности при осъществяване на наблюдение. | Разработване на индивидуални планове за работа от наставника и наставлявания учител; на план конспекти; проектиране на етапи от уроци; | *м. октомври*  Отг.: Г. Томова  наставници;  наставлявани учители |
| 4 |  | Обучение: Модел за водене на разговор с учител след наблюдаван час и водене на протокол за наблюдение по време на учебен час. |  | *м. ноември*  Отг.: наставници и наставлявани учители |
| 5 |  |  | Взаимни посещения на уроци | *2 пъти в месеца*  Отг.: наставници и наставлявани учители |
| 6. |  |  | Преглед на план-конспекти и оказване на съдействие при изготвянето им. | Постоянен  ( ежеседмично)  Обсъждане и  практическо приложение  Отг.: наставници и наставлявани учители |
| 6. | Провеждане на открити уроци от учителите наставници и оказващи методическа подкрепа. | Обучение: От какви части/етапи се състои един урок? |  | *м. ноември,*  *м. декември,*  *м. януари*  Отг.: наставници |
| 6 | Провеждане на открити уроци от новопостъпили и начинаещи учители. | Изработване на график за открити уроци проведени от новопостъпилите учители |  | *м. февруари,*  *м. март,*  *м. април*  Отг.:  Галина Томова |
| 7. |  | Споделяне на впечатления от наблюдаваните и открити уроци. | Обсъждане на уроците | *м. февруари*  Отг.: наставници и наставлявани учители |
|  | Изграждане на позитивна среда в ученич. колектив и разрешаване на проблемни ситуации с ученици и родители ( при възникнала необходимост) |  |  | *м. март*  Отг.: наставници и наставлявани учители |
| 8. | Разглеждане на ключови фактори за изграждане на ефективни отношения. | Насоки за даване на обратна връзка |  | *м. април*  Отг.:  Галина Томова |
| 9. |  | Кръгла маса - отчет и заключение на наставника с оценка за свършената работа. |  | *м. май*  Отг.:  Галина Томова |